Document ID: 32011R0828
Publication Date: 2011-08-17

Title and Content:
IZVEDBENA UREDBA KOMISIJE (EU) št. 828/2011
z dne 17. avgusta 2011
o začasni ustavitvi vnosa osebkov nekaterih prosto živečih živalskih in rastlinskih vrst v Unijo
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi (1) in zlasti člena 19(1) Uredbe,
po posvetovanju s Skupino za strokovno presojo,
ob upoštevanju naslednjega:
(1)
Člen 4(6) Uredbe (ES) št. 338/97 določa, da lahko Komisija določi omejitve za vnos nekaterih vrst v Unijo v skladu s pogoji, določenimi v točkah (a) do (d) navedenega člena. Izvedbeni ukrepi za takšne omejitve so bili določeni z Uredbo Komisije (ES) št. 865/2006 z dne 4. maja 2006 o določitvi podrobnih pravil za izvajanje Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi (2).
(2)
Seznam vrst, katerih vnos v Unijo je začasno ustavljen, je bil določen z Uredbo Komisije (EU) št. 997/2010 z dne 5. novembra 2010 o začasni ustavitvi vnosa osebkov nekaterih prosto živečih živalskih in rastlinskih vrst v Unijo (3).
(3)
Na podlagi najnovejših podatkov je Skupina za strokovno presojo sklenila, da bo ohranitveno stanje vrste Sagittarius serpentarius iz Priloge B k Uredbi (ES) št. 338/97 resno ogroženo, če se njen uvoz v Unijo iz Tanzanije začasno ne ustavi. Zato je treba uvoz vrste Sagittarius serpentarius iz Tanzanije začasno ustaviti.
(4)
Skupina za strokovno presojo je na podlagi najnovejših razpoložljivih podatkov sklenila tudi, da začasna ustavitev vnosa naslednjih vrst v Unijo ni več potrebna:
-
Lynx lynx (lovske trofeje) iz Azerbajdžana;
-
Hexaprotodon liberiensis iz Gvineje;
-
Moschus anhuiensis, Moschus berezovskii, Moschus chrysogaster, Moschus fuscus in Moschus moschiferus iz Kitajske;
-
Uromastyx aegyptia iz Egipta;
-
Chamaeleo ellioti iz Burundija;
-
Chamaeleo pfefferi iz Kameruna;
-
Varanus exanthematicus (osebki celotne dolžine 35 cm ali manj iz farmske gojitve), Varanus niloticus (osebki celotne dolžine 35 cm ali manj iz farmske gojitve) in Kinixys belliana (osebki z dolžino oklepa 5 cm ali manj iz farmske gojitve) iz Benina;
-
Varanus niloticus iz Burundija in Mozambika;
-
Varanus salvator iz Kitajske, Indije in Singapurja;
-
Python reticulatus iz Indije in Singapurja;
-
Aldabrachelys gigantea iz Sejšelov;
-
Geochelone elegans iz Pakistana;
-
Geochelone platynota iz Mijanmara;
-
Indotestudo elongata iz Bangladeša, Kitajske in Indije.
(5)
Posvetovanja so bila opravljena z vsemi državami izvora tistih vrst, ki jih zadevajo nove omejitve za vnos v Unijo v skladu s to uredbo.
(6)
Imena vrst za Pachypodium sofiense in Euphorbia suzannae-marnierae so bila prilagojena najnovejšim uradnim standardnim virom CITES. Tehnične napake za deblo MOLLUSCA so bile prav tako odpravljene.
(7)
Zato je treba spremeniti seznam vrst, katerih vnos v Unijo je začasno ustavljen, in zaradi jasnosti nadomestiti Uredbo (EU) št. 997/2010.
(8)
Ukrepi iz te uredbe so v skladu z mnenjem Odbora za trgovino s prosto živečimi živalskimi in rastlinskimi vrstami -
SPREJELA NASLEDNJO UREDBO:
Člen 1
Ob upoštevanju določb člena 71 Uredbe (ES) št. 865/2006 se vnos osebkov prosto živečih živalskih in rastlinskih vrst, navedenih v Prilogi k tej uredbi, v Unijo začasno ustavi.
Člen 2
Uredba (EU) št. 997/2010 se razveljavi.
Sklicevanja na razveljavljeno uredbo se štejejo kot sklicevanja na to uredbo.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 17. avgusta 2011

Classification:
Level 1 Topics: 100147
100155
Level 2 Topics: 100243
100194
100242
100196
Level 3 Topics: 13
2825
3584
3150
All Topics: 13
134
2826
2827
3150
3584